wickkiey/tamil-wikipedia-chunked huggingface dataset:
# ஹக்பாட் மடாலயம்

**ஹக்பாட் மடாலயம்** (*Haghpat Monastery*) அல்லது **ஹக்பாடவாங்க்** (*Haghpatavank*, அருமேனிய மொழியில் "Հաղպատավանք") ஆர்மீனியாவின் ஹக்பாட்டில் உள்ள நடுக்கால ஆர்மீனிய மடாலயம் ஆகும்.  
இந்த மடாலயம் 976இல் பாக்ரதித் மன்னர் மூன்றாம் அசோட்டின் மனைவியும் அரசியுமான கோஸ்ரோவானுஷ் கட்டியிருக்கலாம் என வரலாற்றாளர்கள் நம்புகின்றனர். அருகிலேயே உள்ள சனாகின் மடாலயமும் இதே காலத்தில் கட்டப்பட்டிருக்க வேண்டும்.  
ஹக்பாட் மடாலயம் வடக்கு ஆர்மீனியாவின் லோரி மாநிலத்திலுள்ள தேபெட் ஆற்றை நோக்கியவாறு அமைக்கப்பட்டுள்ளது. இது மலையின் உச்சியில் இல்லாது பாதி உயரத்தில் பிறர் கண்களுக்கு தெரியாதவாறு பாதுகாப்பாக கட்டப்பட்டுள்ளது. மடாலயங்களுக்கே உரித்தான எளிமையுடன் கட்டிடப் பாணி அமைந்துள்ளது. மலை நடுவேயுள்ளதோர் முகில்கள் சூழ்ந்த பசுமையான நீட்சியில் கட்டப்பட்டுள்ளது. ஆற்றின் மறுகரையில் உள்ள சிகரம் 2,500 மீட்டர்கள் உயரமானது. வடக்கு ஆர்மீனிய மடாலயங்கள், நாட்டின் பிற வறண்ட பகுதிகளில் உள்ளனவற்றைப் போலன்றி, தன்னந்தனியாக இருப்பதில்லை. இவை சிற்றூர்களின் சூழலில் கட்டப்பட்டுள்ளன; ஹக்பாட் மடாலயத்தைச் சுற்றிலும் இத்தகைய குடியிருப்புகள் உள்ளன.  
இந்த வளாகத்திலுள்ள மிகப் பெரும் தேவாலயமான சூரப் நிஷான் மறைமாவட்டப் பேராலயம் 976இல் துவங்கப்பட்டிருக்கலாம்; இரண்டாம் சம்பத் அரசரால் 991இல் கட்டி முடிக்கப்பட்டது.
பத்தாம் நூற்றாண்டு ஆர்மீனியக் கட்டிடக்கலையின் சான்றாக விளங்கும் இம்மடாலயத்தின் நடு குவிமாடம் நான்கு பெரும் பக்கவாட்டுச் சுவர் தூண்களால் தாங்கப்படுகின்றது. வெளிச்சுவர்களில் முக்கோண மாடங்கள் அமைந்துள்ளன. அரைவட்ட முகப்பில் சுதை ஓவியமாக இயேசு கிறிஸ்து தீட்டப்பட்டுள்ளார். இதன் புரவலர் ஆர்மீனிய இளவரசர் குதுலுகாகாவின் ஓவியம் தேவாலய குறுக்குக் கைப்பகுதியின் தெற்கு புறத்தில் உள்ளது. தேவாலயத்தை நிறுவிய அரசரின் புதல்வர்களான சம்பத்தும் குரிக்கேயும் அரசி கோசுரோவானுசுடன் கிழக்கு முகட்டில் சிற்பமாக வடிக்கப்பட்டுள்ளனர். பதினொன்றாம், பனிரெண்டாம் நூற்றாண்டுகளில் மேற்கொள்ளப்பட்ட சிறு புனரமைப்புகளைத் தவிர வேறு எந்த மாற்றமும் அடையவில்லை.  
இங்கு மேலும் பல கட்டமைப்புகளும் உள்ளன. சிறிய குவிமாடத்துடன் 1005இல் கட்டப்பட்ட கிரெகொரியின் தேவாலயம் இங்குள்ளது; இதன் பக்கங்களில் சிறு பிரார்த்தனைச் சாலைகளும் கட்டப்பட்டன. இவற்றில் பெரியதாக உள்ளது 13ஆவது நூற்றாண்டின் துவக்கத்திலும் அமாசாசுப் இல்லம்" எனப்படும் சிறியது 1257இலும் கட்டப்பட்டது. 1245இல் மூன்று தளங்களுடன் கூடிய தற்சார்ந்த மணிக்கூண்டுக் கட்டப்பட்டது. 13ஆம் நூற்றாண்டு சேர்க்கைகளாக சூரப் அசுவாட்சட்சின் வழிபாட்டுத் தலமும் சுவடிகள் காப்பகமும், மடாலயத்திற்கு வெளியே உணவுக்கூடமும் கட்டப்பட்டன.  
மேலும் 11ஆவது - 13ஆவது நூற்றாண்டுக்கால பல சிலுவைக் கற்கள் மடாலய வளாகத்தில் உள்ளன. இவற்றில் 1273இலிருந்துள்ள "அமெனாப்ர்கிச்" (எல்லோரையும்-இரட்சிப்பவர்) சிலுவை மிகவும் அறியப்பட்ட ஒன்றாகும்.  
இந்த மடாலயம் பலமுறை சேதப்பட்டுள்ளது. ஏறத்தாழ 1130இல், நிலநடுக்கம் ஒன்றினால் ஹக்பாட் மடாலயத்தின் சில பகுதிகள் சேதமடைந்தன; இவற்றை சீரமைக்க அடுத்த ஐம்பதாண்டுகள் ஆயிற்று. தவிரவும் பல படையெடுப்புகளுக்கு உள்ளாயிற்று; 1988இல் மீண்டும் நிலநடுக்கம் தாக்கியது. இருப்பினும் பெரும்பாலான வளாகம் அப்படியே உள்ளது.  
தற்காலத்தில் இது மிகவும் புகழ்பெற்ற சுற்றுலாத் தலமாக விளங்குகின்றது.
# லலித்பூர், நேபாளம்

**பதான்** அல்லது **லலித்பூர்** (*Patan*; சமசுகிருதம்|पाटन}}, இதனை அலுவல் பூர்வமாக லலித்பூர் துணை பெரு நகரம் என்பர். நேபாளத்தின் காட்மாண்டு, பொக்காராவிற்குப் பின் பாதன் மூன்றாவது பெரிய நகரமாகும். காத்மாண்டு சமவெளியில் உள்ள நேபாள தேசியத் தலைநகரான காத்மாண்டிலிருந்து ஐந்து கிலோ மீட்டர் தொலைவில், லலித்பூர் மாவட்டத்தில் பாதன் நகரம் அமைந்துள்ளது. இங்குள்ள பாதன் அரண்மன நகர சதுக்கத்தை யுனேஸ்கொ நிறுவனம், உலகப் பாரம்பரிய பண்பாடுக் களமாக அறிவித்துள்ளது.  
கலைகள் மற்றும் கைவினைப் பொருட்களின் மையமாக பாடன் நகரம் உள்ளது. இந்நகர் திருவிழாக்களுக்கும், விருந்தோம்பலுக்கும், பண்டைய நுண் கலைகளுக்கும் பெயர் பெற்றது. உலோக மற்றும் கல் சிற்பக் கலைகளில் சிறந்து விளங்குகிறது.
# லலித்பூர், நேபாளம்

## மக்கள் பரம்பல்

2011ஆம் ஆண்டு மக்கட்தொகை கணக்கெடுப்பின்படி, பாதன் நகரத்தில் 54,748 வீடுகளும், மக்கட்தொகை 226,728 கொண்டுள்ளது. 25 ஏப்ரல் 2015 அன்று ஏற்பட்ட நிலநடுக்கத்தில் பாடன் நகரம் மிகவும் சேதமடைந்தது.
# லலித்பூர், நேபாளம்

## புவியியல்

காத்மாண்டு பள்ளத்தாக்கின், பாக்மதி ஆறு தென் பகுதியில் பாய்ந்து காத்மாண்டு நகரத்தை வடக்கு மேற்காக பிரிக்கிறது. பதான் நகரம் காத்மாண்டு மற்றும் பொகாரோவுக்கு அடுத்து மூன்றாவது பெருநகரமாக உள்ளது. பாதன் நகரத்தின் பரப்பளவு 15.43 சதுர கிலோ மீட்டராகும். பதான் நகராட்சி 22 வட்டங்களாக பிரிக்கப்பட்டுள்ளது. இந்நகரத்தின் எல்லைகள்:
- கிழக்கு: இமாடோல் விடிசி மற்றும் ஹரிசித்தி விடிசி
- மேற்கு: கீர்த்திபூர் நகராட்சி மற்றும் காத்மாண்டு மாநகராட்சி
- வடக்கு: காத்மாண்டு மாநகராட்சி
- தெற்கு: சாய்பு விடிசி, சுனாகோதி விடிசி மற்றும் தாபாகேல் விடிசி
# லலித்பூர், நேபாளம்

## தட்ப வெப்பம்

பாதன் நகரம் ஆண்டு முழுவதும் கோப்பென் காலநிலை கொண்டுள்ளது.
# லலித்பூர், நேபாளம்

## வரலாறு

பதான் எனப்படும் லலித்பூர் நகரத்தை கிராத வம்சத்தினர், கி மு மூன்றாம் நூற்றாண்டில் நிறுவினர். பின்னர் கி பி ஆறாம் நூற்றாண்டில் லிச்சாவி வம்சத்தினர் தங்கள் நிலப்பரப்பை பதான் நகரம் வரை விரிவு படுத்தினர். மத்தியகாலத்தில், மல்ல வம்சத்தினர் காத்மாண்டு சமவெளியில் தங்கள் ஆட்சிப் பரப்பை மேலும் விரிவு படுத்தினர்.  
கி மு 299இல் மன்னர் வீரதேவன் என்பவர் பதான் எனப்படும் லலித்பூர் நகரத்தை நிறுவினார் என கருதப்படுகிறது. ஆனால் சிலர் கிராதர்கள் தான் இந்நகரை நிறுவினர் என்பர்.  
1768ஆம் ஆண்டில் நடைபெற்ற கீர்த்திப்பூர் போரில், ஷா வம்ச மன்னர் பிரிதிவி நாராயணன் ஷா லலித்பூர் எனும் பதான் நாட்டை தனது கோர்க்கா நாட்டுடன் இணைத்துக் கொண்டார்.
# லலித்பூர், நேபாளம்

## வரலாற்று நினைவுச் சின்னங்கள்

கி மு 250இல் பேரரசர் அசோகர் தன் மகள் சாருமதியுடன் காத்மாண்டு நகரத்திற்கு பயணித்தார். துவக்கத்தில் பாதன் நகரம், புத்தரை பெருமைப் படுத்தும் நோக்கில், தர்மச் சக்கர வடிவில் அசோகரால் கட்டப்பட்டது. முகட்டுக் கோளத்துடன் கூடிய புத்த விகாரையின் நாற்புறங்களில் நான்கு தூண்கள் நிறுவப்பட்டது. மேலும் 1,200 பௌத்த நினைவுச் சின்னங்கள் இந்நகரைச் சுற்றிலும் கண்டெடுக்கப்பட்டுள்ளது.  
யுனேஸ்கோவால் பட்டியலிட்ட உலக பாரம்பரியக் களங்களில் ஒன்றாக பாதன் நகரத்தின் தர்பார் சதுக்கம் அமைந்துள்ளது. 2015 நிலநடுக்கத்தில் தர்பார் சதுக்கம் கடும் சேதமடைந்தது.  
காத்மாண்டு பள்ளத்தாக்கில் உள்ள 295 பௌத்த விகாரைகளில், பாதன் நகரத்தில் மட்டும் 56% விகாரைகள் அமைந்துள்ளது. கலை நயத்துடன் கூடிய பௌத்த விகாரைகளும், இந்து சமயக் கோயில்களும் பதான் நகரை அழகுப் படுத்துகிறது. முழு பதான் நகரமும் திறந்த வெளி அருங்காட்சியகமாக திகழ்கிறது.
# லலித்பூர், நேபாளம்

## பொருளாதாரம்

பாதன் நகரத்தின் பொருளாதாரம், வேளாண்மைத் தொழில், கலைநயத்துடன் கூடிய கைவினைப் பொருட்கள் விற்பனை, குடிசைத் தொழில்கள், சுற்றுலாத் துறையைச் சார்ந்துள்ளது.  
புத்தா ஏர் விமான நிறுவனம் பாதன் நகரத்தில் விமான சேவை நடத்துகிறது. near Patan.
# லலித்பூர், நேபாளம்

## கல்வி

### உயர் கல்வி நிறுவனங்கள்

- புல்சவுக் பொறியியல் மற்றும் தொழில்நுட்பக் கல்லூரி
- பதான் மருத்துவக் கல்லூரி.
- காத்மாண்டு பல்கலைக்கழக மேலாணமைப் பள்ளி
# லலித்பூர், நேபாளம்

## கல்வி

### ஆரம்ப & மேல் நிலைப் பள்ளிகள்

- ஆதர்ஷா வித்தியா மந்திர் மேல்நிலைப் பள்ளி
- புனித சேவியர் மேல்நிலைப் பள்ளி
- டிஏவி சுசில் கரோடியா ஆதர்ஷ் கன்யா நிகேதன் மேல்நிலைப் பள்ளி
# லலித்பூர், நேபாளம்

## கல்வி

### நூலகங்கள்

1957இல் நிறுவப்பட்ட நேபாள தேசிய நூலகம், சிங்க தர்பாரிலிருந்து மாற்றப்பட்டு, 2001இல் பாதன் நகரத்தின் ஹரி பவனில் இயங்குகிறது.
# லலித்பூர், நேபாளம்

## பார்க்க வேண்டிய இடங்கள்

பாடன் நகரம் இந்துக் கோயில்களையும், பௌத்த விகாரைகளையும் அதிகமாகக் கொண்டுள்ளது:
- பதான் அரண்மனை சதுக்கம்.
- பதான் தோகா
- பௌத்த தங்க மடாலயம் *மகாபௌத்த மடாலயம்
- கும்பேஷ்வர் சிவன் கோயில்
- ரத்னாகர் பௌத்த மகாவிகாரை
- கிருஷ்ணர் கோயில்
# லலித்பூர், நேபாளம்

## போக்குவரத்து வசதிகள்

### விமான நிலையம்

பாதன் நகரத்திலிருந்து 7 கிலோ மீட்டர் தொலைவில் உள்ள காத்மாண்டு திருபுவன் பன்னாட்டு விமான நிலையம் மற்றும் உள்நாட்டு விமான நிலையம், உள்நாட்டுப் பகுதிகளையும், வெளிநாடுகளையும் இணைக்கிறது.
# லலித்பூர், நேபாளம்

## போக்குவரத்து வசதிகள்

### சாலைப் போக்குவரத்து

பதான் நகரத்தை காத்மாண்டு நகரத்துடன் இணைக்கும் ஆற்றுப் பாலங்களும், சாலைகளும் உள்ளன். மக்கள் நெருக்கம் கூடிய சாலைகளில் சிற்றுந்துகளும், ஆட்டோக்களும் முக்கிய போக்குவரத்து சாதனங்களாக உள்ளது.
# லலித்பூர், நேபாளம்

## ஊடகங்கள்

பதான் நகரத்தில் சாகர் மாதா எனும் எப். எம். ரேடியா நிலையம் உள்ளது.
# லலித்பூர், நேபாளம்

## விளையாட்டுகள்

| கிளப் | விளையாட்டு | நிறுவிய ஆண்டு | குழு |  |
| --- | --- | --- | --- | --- |
| 3 நட்சத்திர கிளப் | கால் பந்து | 1974 | தியாகிகள் நினைவுக் குழு |  |
| நண்பர்கள் கிளப் | கால் பந்து | 1972 | தியாகிகள் நினைவுக் குழு |  |
| ஜவாலாகேல் இளைஞர் கிளப் | கால் பந்து | தியாகிகள் நினைவுக் குழு |  |  |
| சியாசல் இளைஞர் கிளப் | கால் பந்து | 1981 | தியாகிகள் நினைவு குழு (பி பிரிவு) | } |
# லலித்பூர், நேபாளம்

## மொழிகள்

பாதன் நகரத்தில் பேசப்படும் மொழிகள் நேபாள மொழி, லலித்பூர் நேவாரி, மற்றும் தமாங் மொழி ஆகும்.
# லலித்பூர், நேபாளம்

## 2015 நேபாள நிலநடுக்கம்

மே 2015இல் நேபாள நாட்டில் 7.9 ரிக்டேர் அளவிற்கு ஏற்பட்ட சக்தி வாய்ந்த நிலநடுக்கத்தில், பாதன் நகரத்தின் தர்பார் சதுக்கம், கிருஷ்ணன் கோயில் போன்ற வரலாற்று சிறப்பு மிக்க தொன்மை வாய்ந்த கட்டிடங்கள் சிதைந்து போயிற்று.
# லலித்பூர், நேபாளம்

## இதனையும் காண்க

- பதான் அரண்மனை சதுக்கம்
- அனுமன் தோகா நகர சதுக்கம்
- பக்தபூர் நகர சதுக்கம்
- நேபாள நகரங்கள்
# தியூமென் மாகாணம்

**தியூமென் மாகாணம்** (*Tyumen Oblast*, , **தியூமென்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் தியூமென் நகரம் ஆகும். இந்நகரில் அரை மில்லியனுக்கும் மேலான மக்கள் வசிக்கின்றனர். 2006 ஆம் ஆண்டு முதல் தியூமென் மாகாணமே உருசியக் கூட்டமைப்பின் செவம் மிக்க மாகாணமாக இருக்கிறது. இதன் சராசரி மொத்த உள்நாட்டு உற்பத்தி என்பது உருசியாவின் சராசரி தேசிய உள்நாட்டு உற்பத்தியின் விகிதத்தைவிட கூடுதல் ஆகும். மக்கள் தொகை: 3,395,755 (2010 கணக்கெடுப்பு) இந்த மாகாணம் பல மாவட்டங்களை இணைத்து ஆகஸ்டு 14, 1944 அன்று நிறுவப்பட்டது.
# தியூமென் மாகாணம்

## புவியியல்

இந்த பகுதியில் பல வகையான விலங்கினங்கள் மற்றும் தாவரங்கள் உள்ளன. இதன் வடக்கு பகுதியில் பாறை புறாக்கள், கடற்பசு, ஆர்க்டிக் நரி . போலார் கரடிகள் போன்றவை காணப்படுகின்றன. டியூமென் பிராந்தியம் இதய வடிவத்தை ஒத்து இருப்பதாகக் கூறப்படுகிறது, இதனால் இது "ரஷ்யாவின் இதயம்" என்று சொல்வதுண்டு.
# தியூமென் மாகாணம்

## பொருளாதாரம்

தியூமென் நகரம் ரஷ்யா எண்ணெய் மற்றும் இயற்கை எரிவாயு நிறுவனங்களின் முக்கியமான சேவை மையமாக விளங்குகிறது. இதன் சாதகமான நிலப்பரப்பு, காலநிலை காரணமாக மோட்டார், தொடர் வண்டி, நீர்போக்குவரத்து, வான் வழி போக்குவரத்து போன்றவை டியூமென் வழியாக கடந்து செல்ல வேண்டியுள்ளதால் மேற்கு சைபீரியாவின் எண்ணெய் மற்றும் எரிவாயு துறைகளின் சேவைகளுக்கான ஒரு சிறந்த தளம் நகரமாக விளங்குகிறது. இதன் விளைவாக பல பன்னாட்டு எண்ணெய் மற்றும் எரிவாயு நிறுவனங்களான காஸ்புரோம், , லுகோயில், கேஸ்ப்ரோம்னெப்ட், டிஎன்கே-பீபி, ஷெல் (சல்யம் பெட்ரோலிய வளர்ச்சி,எனவி ) போன்றவை இங்கு தங்கள் பொறுப்பு அலுவலகங்களை அமைத்துள்ளன. டியூமெந் ஒப்லாஸ்து ரஷ்யாவின் அனைத்து பகுதிகளுக்கும் உயர்ந்த அளவிலான எரிவாயு, எண்ணெய் போனறவற்றை தயாரிக்கிறது. இதனால் பொருளாதார சமத்துவமின்மை ஏற்படுவதாக ஒரு முனுமுனுப்பு சில பகுதிகளில் நிலவுகிறது.
# தியூமென் மாகாணம்

## மக்கள் வகைப்பாடு

இந்த பகுதியின் மக்கள் தொகை: 3,395,755 ( 2010 கணக்கெடுப்பு ); 3,264,841 ( 2002 மக்கள் தொகை கணக்கெடுப்பு ); 3,080,621 ( 1989 மக்கள் தொகை கணக்கெடுப்பு .)
# தியூமென் மாகாணம்

## இனக் குழுக்கள்

தியூமென் ஒப்லாஸ்து பிராந்தியத்தில் குறைந்ததுஇரண்டு ஆயிரம் பேர்வரை உள்ள ரஷ்யாவின் அங்கிகரிக்கப்பட்ட முப்பத்தி ஆறு இனக் குழுக்களைச் சேர்ந்தவர்கள் வாழ்கின்றனர். ரஷ்யாவின் இந்த பிராந்தியமே பல இனங்மக்களின் சங்கமமாக உள்ளது. இது 2010 மக்கள் கணக்கெடுப்பில் இருந்து தெரியவருகிறது.  
2011 ஆண்டைய புள்ளிவிபரம்:
- பிறப்பு: 55.118
- இறப்பு: 29.261
- பிறப்பு விகிதம்: 1000 16.25
- இறப்பு விகிதம்: 1000 8.62  
2012 ஆண்டைய புள்ளி
- பிறப்பு: 59 668 (1000 ஒன்றுக்கு 17.2)
- இறப்பு: 29 297 (1000 ஒன்றுக்கு 8.4)
- மொத்த கருத்தரிப்பு விகிதம்:'''
2009 - 1.78 | 2010 - 1.81 | 2011 - 1.83 | 2012 - 1.99 | 2013 - 2.00 | 2014 - 2.08 (இ)
# தியூமென் மாகாணம்

## சமயம்

2012 ஆண்டைய அதிகாரப்பூர்வ கணக்கெடுப்பின்படி [19] டியூமென் ஒப்லாஸ்து மக்கள் தொகையில் 28.9% உருசிய மரபுவழித் திருச்சபைச் சேர்ந்தவர்கள், 9% கிழக்கு மரபுவழி திருச்சபையைச் சேர்ந்தவர்கள், 4% பொதுவான கிருஸ்துவர் , 1% பிராட்டஸ்டண்ட் கிருத்தவர்கள் . 6% முஸ்லிம்கள் , 2% ஸ்லாவிக் பழங்குடி மதப்பிரிவினர், 0.4% இந்து மதத்தினர், 34% மத ஈடுபாடு அற்றவர்கள் 11% நாத்திகர், 3.7% மத்தைப்பற்றி குறிப்பிடாதவர்கள்.
# கும்பக்கரை தங்கய்யா

**கும்பக்கரை தங்கய்யா** 1991-இல் கங்கை அமரன் இயக்கத்தில் வெளிவந்த இந்தியத் தமிழ்த் திரைப்படமாகும். பிரபு, கனகா, பாண்டியன், எம். என். நம்பியார் ஆகியோர் முக்கிய வேடங்களில் நடித்திருந்தனர். இப்படத்திற்கு இளையராஜா இசையமைத்திருந்தார். ராமுமச்சான் தயாரித்திருந்தார்.
# கும்பக்கரை தங்கய்யா

## நடிகர்கள்

- பிரபு
- கனகா
- பாண்டியன்
- எம். என். நம்பியார்
- செந்தாமரை
- கிங் பகதூர்
- பப்லு பிரித்திவிராஜ்
- எஸ். எஸ். சந்திரன்
- செந்தில்
- கோவை சரளா
- காந்திமதி
- எஸ். என். லட்சுமி
- எஸ். என். பார்வதி
- வி கோபாலகிருஷ்ணன்
- எ கே வீராசாமி
- பீலிசிவம்
- ராஜாஜி
- பெரிய கருப்பு தேவர்
# கும்பக்கரை தங்கய்யா

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார். "என்னை ஒருவன் பாடச் சொன்னான்" பாடலை மட்டும் இளையராஜாவே எழுதியிருந்தார். "பூத்து பூத்து குலுங்குதடி" என்ற பாடல் சுத்த தன்யாசி இராகத்தில் அமைக்கப்பட்டது.
# தா நாங்

**தா நாங்** (*Đà Nẵng*, , ) என்பது வியட்நாமின் பிரதான துறைமுக நகரங்களில் ஒன்றாகும் (மற்றவை ஹோ சி மின் நகரம் மற்றும் கைபோங்). இதுவே வியட்நாமின் தென் மத்திய கோஸ்ட்டின் மிகப்பெரிய நகரமாகும். தா நாங் தென் கடலின் கரையோரமாகவும் ஹான் ஆற்றின் தொடக்க எல்லையிலும் அமைந்துள்ளது. மத்திய வியட்நாமின் வணிக மற்றும் கல்வியின் மத்திய நிலையமாக இது விளங்குகிறது. தா நாங் நிலையான இலகுவாக அணுகக்கூடிய வகையில் ஒரு துறைமுகத்தையும் கொண்டுள்ளது. இது தேசிய வழி 1Aயிலும் மற்றும் வடக்கு-கிழக்கு ரயில்வேயிலும் அமைந்துள்ளமையால் இதை போக்குவரத்தின் மையமாக கொண்டுள்ளனர். ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் போன்றவற்றிற்கு 100&nbsp;கிலோமீற்றர் தொலைவிலும் அமைந்துள்ளது. இந்நகரம் முற்காலத்தில் டை வியாட் குடியேற்றத்தின் போது **குவா கான்** (*Cửa Hàn*) என அழைக்கப்பட்டது. பிரெஞ்சு காலனித்துவ ஆட்சியின் போது **டூரன்** மற்றும் **டுரோன்** (**Tourane** அல்லது **Turon**) என்றும் அழைக்கப்பட்டது. தா நாங்கே வியட்நாமின் மூன்றாவது மிகப்பெரிய பொருளாதார மையமாகும் (ஹோ சி மின் நகரம் மற்றும் ஹனோய்க்கு அடுத்ததாக).  
1997ற்கு முன்னர் இந்நகரம் குவாங் நாம்-டா நாங் மாகாணத்தின் பகுதியாக இருந்தது. 1 சனவரியில் 1997ல் தா நாங் குவாங் நாம் மாகாணத்தில் இருந்து பிரிக்கப்பட்டு வியட்நாமின் ஐந்து சுதந்திர நகராட்சிகளில் ஒன்றாக மாறியது. தா நாங் முதல் தர நகரங்களில் ஒன்றாக பட்டியல் இடப்பட்டுள்ளது. வியட்நாமின் மாகாணங்கள் மற்றும் மத்திய ஆட்சி நகரங்களை விட நகரமயமாக்கல் விகிதத்தில் தா நாங் முன்னிடத்தில் உள்ளது. தா நாங்கே வியட்நாமின் ஐந்தாவது மிகப்பெரிய நகரமாகும்.
# தா நாங்

## காலநிலை

தா நாங் வெப்பமண்டல பருவமழை காலநிலையைக் கொண்டுள்ளது. இது இரு பருவங்களைக் கொண்டுள்ளது. செப்டெம்பர் தொடக்கம் மார்ச் வரை தைபூன் மற்றும் ஈர பருவமும், ஏப்ரல் தொடக்கம் ஆகஸ்து வரை வறண்ட பருவத்தையும் கொண்டுள்ளது. இங்கு வெப்பநிலை பொதுவாக அதிகமாகவே காணப்படுகிறது. இந்நகர வருடாந்த சராசரி வெப்பநிலை ஆகும். சூன் தொடக்கம் ஆகஸ்ட் வரை வெப்பநிலை மிகவும் அதிகமாக காணப்படும் (averaging , மற்றும் திசம்பர் தொடக்கம் பெப்ரவரி மிகவும் குறைவாகவும் காணப்படும் (averaging ). குளிர் காலத்தில் குளிராகவும், ஈரமாகவும் மற்றும் அதிக காற்றாகவும் இருக்கும். வருடாந்த சராசரி ஈரப்பதம் 80.6% ஆகும். அக்டோபர் தொடக்கம் திசம்பர் வரை ஈரப்பதம் மிகவும் அதிகமாக காணப்படும்(84% கிட்டும்), சூன் தொடக்கம் சூலை வரை ஈரப்பதம் மிகவும் குறைவாக இருக்கும் (74–75% கிட்டும்).
# சனாகின் மடாலயம்

**சனாகின் மடாலயம்** (*Sanahin Monastery*) ஆர்மீனியாவின் லோரி மாநிலத்தில் அமைந்துள்ள 10வது நூற்றாண்டில் நிறுவப்பட்ட ஆர்மீனிய மடாலயம் ஆகும்.  
ஆர்மீனிய மொழியில் சனாகின் "இது மற்றதை விட முந்தையது" எனப் பொருள்படும்; அருகிலுள்ள ஹக்பாட் மடாலயத்தை விட பழமையானது எனக் குறிக்க இவ்வாறு பெயரிடப்பட்டிருக்கலாம். இந்த இரு சிற்றூர்களும் மடாலயங்களும் பல ஒற்றுமைகளைக் கொண்டுள்ளன; ஒன்றையொன்று நோக்கியவண்ணம் பிளவுபட்ட பள்ளத்தாக்கின் இருபுறமும் அமைந்துள்ளன. இவற்றிற்கு இடையே பள்ளத்தாக்கைப் பிரித்துக்கொண்டு ஆழ்ந்த பள்ளத்தில் தெபெட் ஆறு ஓடுகின்றது.  
ஹக்பாட் போலவே, சனாகினும் சுற்றுலாப் பயணிகளை ஈர்க்கின்றது. இந்த வளாகத்தையும் இங்குள்ள பல சிலுவை பொறிக்கப்பட்ட கற்களையும் ஆயர் கல்லறைகளையும் ஆர்மீனியன் திருத்தூதர்சார் திருச்சபை நிர்வகிக்கின்றது.
# எல்பிரஸ் மலை

ஆசியாவிற்கும் ஐரோப்பாவிற்கும் இடையில் அமைந்துள்ள காக்கசஸ் கண்டங்களுக்கிடையேயான எல்லை என, பல்வேறு கருத்துகளின் மத்தியில் வரையறுக்கப்படுகிறது. அதன்படி ஐரோப்பாவின் உயரமான மலை என எல்பிரஸ் குறிப்பிடப்படுகிறது.
# எல்பிரஸ் மலை

## சொல்லிலக்கணம்

*எல்பிரஸ்* எனும் பெயர் *அல்போஸ்* மலையின் ஒலியிடப்பெயர்வாகும். "அல்போஸ்" எனும் பெயர் ஈரானியப் புராணத்தில் உள்ள "கரா பெரேசயிடி" என்பதிலிருந்து பெறப்பட்டது.  
எல்பிரஸ் பகுதிகள் நகரும் புவி ஓட்டுப் பகுதியில் அமைந்து, பாறைத்தளங்களின் வெடிப்புடன் தொடர்புபட்டுள்ளது. பாறைக்குழம்பு அமைப்பு இயக்கமற்ற எரிமலையின் ஆழத்தில் அமைந்துள்ளது.
# எல்பிரஸ் மலை

## மலைத் தோற்ற வரலாறு

எல்பிரஸ் மலை 2.5 மில்லியன் ஆண்டுகளுக்கு முன் உருவாகியது. எரிமலை தற்போது இயக்கமற்றதாகக் கருதப்படுகிறது. கோலோசேன் காலத்தில் இது இயக்கியதான உலக எரிமலைத் திட்டம் தெரிவிக்கிறது. கடைசி எரிமலை வெடிப்பு கி.பி. 50 இல் ஏற்பட்டுள்ளது.
# டாய் மலை

சீனாவின் *ஐந்து புனித மலைகளில்* ஒன்றாக டாய் மலை உள்ளது. இது சூரியோதயம், பிறப்பு, மீட்சி ஆகியவற்றுடன் தொடர்புடையது;ஐந்து மலைகளில் இதுவே முதலாவதாக கருதப்படுகின்றது. 3000 ஆண்டுகளுக்கு முன்பிருந்தே டாய் மலை புனிதத்தலமாக இருந்து வந்துள்ளது. கடந்த ஆண்டுகளில் சீனாவின் சடங்கு மையங்களில் முதன்மையானதொன்றாகவும் இருந்துள்ளது.
# டாய் மலை

## இருப்பிடம்

டாய் மலை மேற்கு சான்டோங் மாநிலத்தில் டாய் யன் நகருக்கு வடபுறத்தில் மாநிலத் தலைநகர் ஜினானுக்கு தெற்கே அமைந்துள்ளது. மலையின் அடிவாரம் கடற் மட்டத்திற்கு உயரத்தில் பரப்பளவில் அமைந்துள்ளது. இந்த மலையின் உச்சியான பச்சைக்கல் பேரரசர் சிகரம் கடற் மட்டத்திலிருந்து உயரமானது; இதன் ஆட்கூறுகள்: 36° 16′வ & 117°&nbsp;6′கி.
# டாய் மலை

## வரலாறு

பழைய கற்காலத்திலிருந்தே மக்கள் இங்கு இருந்திருக்கக்கூடிய சான்றுகள் உள்ளன. புதிய கற்காலத்திலிருந்து இவர்கள் கூட்டாக குடியிருப்புகளில் ஏற்படுத்தியிருக்கலாம் என்பதற்கும் சான்றுகள் உள்ளன. இக்காலத்தில் மலைக்கு அருகே இரு நாகரிகங்கள் வளர்ந்து வந்தன:தெற்கே டேவென்கோ நாகரிகமும் வடக்கே லோங்ஷான் நாகரிகமும் ஆகும்.  
சியா மன்னர்கள் காலத்தில் (கி.மு. 2070&ndash;1600&nbsp;) பழைய கிங்சோவின் எல்லைகளுக்குள் இருந்த இந்த மலை *டேய் மலை* என அழைக்கப்பட்டு வந்தது.  
டாய் மலையை சமயரீதியாக புனித மலையாக கருதி வழிபடுதல் 3,000 ஆண்டுகளுக்கு முன்பாகவே துவங்கியது; சாங் மன்னராட்சி (கி.மு. 1600&ndash;1046&nbsp;) முதல் சிங் அரசர்கள் (1644&ndash;1912) வரை இப்பழக்கம் நீடித்தது. சிறுது காலத்தில் இந்த வழிபாடு அலுவல்முறையான அரசச் சடங்காக மாறியது; பேரரசர் வானோர்களுக்கு சிகரத்திலும் புவியிலுள்ளோருக்கு அடிவாரத்திலும் அஞ்சலி செலுத்துமிடமாக ஆயிற்று. இவை *பெங்* என்றும் *ஷான்* என்றும் அறியப்பட்டன. இந்த இரு பலிகளும் கூட்டாக *ஃபெங்ஷான்* எனவும் குறிப்பிடப்படுகின்றன. இச்சடங்கின் அங்கமாக கற்றளியில் பொறிப்பது *பேரமைதி* பெற்றதற்கான அடையாளமாக கருதப்பட்டது.  
சவு மன்னராட்சியில் (கி.மு&nbsp;1046&ndash;256&nbsp;) உணவும் பச்சைக்கல் சடங்குகளும் படைக்கப்பட்டன. இவற்றைச் சரியானதொரு வடிவத்தில், சமயப் புத்தகங்களில் விவரித்தபடி,அமைத்து புதைக்கப்படும். மன்னரால் படைக்கப்படும் பலிகளை மட்டுமே டாய் மலை ஏற்றுக்கொள்ளும் என நம்பப்பட்டது; இதனை அடிப்படையாகக் கொண்டே அமைச்சர்கள் அதிகாரத்தைக் கைப்பற்றி படையல்களை வழங்குவதை தவறு என கன்பூசியஸ் தமது நூலில் குறிப்பிட்டுள்ளார். போரிடும் நாடுகள் காலத்தில் (கி.மு 475&ndash;221&nbsp;), படையெடுப்பிற்கு எதிராக தன்னைக் காத்துக்கொள்ள, கி அரசு நீளமுள்ள அரணை கட்டியது; இதன் இடிபாடுகளை இன்றும் காணலாம். அருகிலுள்ள நகரத்திற்கு *டாய் மலை நிலைத்திருப்பது போல நாடும் நிலைத்திருக்கும்* என பொருள்படும்படியாக *டாய்'யன்* எனப் பெயரிடப்பட்டுள்ளது.  
கி.மு 219&nbsp;இல் சின் ஷி ஹுவாங், சீனாவின் முதல் பேரரசர் இம்மலைச் சிகரத்தில் சடங்கை நடத்தி தனது பேரரசின் ஒற்றுமையை நிலைநாட்டி பதித்த கற்றளி இங்குள்ளது. ஆன் மன்னராட்சியில் (கி.மு 206&nbsp;&ndash;கி.பி 220&nbsp;), பெங்,ஷான் படையல்கள் மிகவும் உயர்ந்த படையல்களாக கருதப்பட்டன.  
1987இல் ஐக்கிய நாடுகள் கல்வி, அறிவியல், பண்பாட்டு நிறுவனம் டாய் மலையை உலகப் பாரம்பரியக் களமாக அறிவித்தது. 2003இல் 6 மில்லியன் சுற்றுலாப் பயணிகள் இங்கு வந்து சென்றுள்ளனர். பண்பாட்டு நினைவகங்களையும் பண்பாட்டில் குறிப்பிடத்தக்க இடிபட்டக் கட்டிடங்களையும் புதுப்பித்தல் திட்டமொன்று அக்டோபர் 2005இல் நிறைவடைந்தது. இங்கு நடைபெறும் சிறப்புச் சடங்குகளுக்காக பெரிதும் அறியப்படும் டாய் மலைக்கு அகவெழுச்சி நாடி பல கவிஞர்களும் எழுத்தாளர்களும் வந்துள்ளனர். பல பெரிய கோவில்கள், கற்றளிகள், கல்வெட்டுக்கள் நிறைந்துள்ள இந்த மலை பௌத்தம் மற்றும் தாவோயிய சமயங்களின் வளர்ச்சிக்குப் பெரிதும் உதவியுள்ளது.
# ஆற்றுக்குருடு

**ஆற்றுக்குருடு** அல்லது **ரோபில்ஸ் நோய் **, என்பது *ஒன்கொசிர்கா ஒல்வலஸ்* எனும் ஒட்டுண்ணி புழுத் தொற்றினால் வரக்கூடிய ஒரு நோயாகும். கடுமையான அரிப்பு, தோலுக்குக் கீழே புடைப்பு, குருடாதல் இந்த ஈக்கள் ஆற்றுக்கு அருகில் வாழ்கின்றன. ஆகவே இந்த நோய்க்கும் இப்பெயர் வந்துள்ளது. ஒருமுறை ஒரு நபரின் உடலுக்குள் சென்று விட்டால் லார்வா க்களை உருவாக்குகிறது. அது தோலை நோக்கிச் செல்ல ஆரம்பிக்கிறது.
# ஆற்றுக்குருடு

## தடுப்பு முறைகளும் சிகிச்சையும்

இந்த நோய்க்கான ஒரு தடுப்பு மருந்து இல்லை. பூச்சி விலக்கி பயன்படுத்துதல் மற்றும் சரியான உடைகளை அணிதல் ஆகியவை உள்ளடக்கியதாகும். இணைப்புற்ற *ஒல்பகியா*என்ற பாக்டீரியாவைக் கொல்கின்ற , டாக்ஸிசைக்ளின் என்ற மருந்தானது புழுக்களை பலவீனப் படுத்துவதாக தோன்றுகிறது. மேலும் சிலரால் பரிந்துரைக்கப் படுகிறது.
# ஆற்றுக்குருடு

## நோய்த்தொற்றியலும் வரலாறும்

ஏறத்தாழ 1.7 முதல் 2.5 கோடி மக்கள் வரை ஆற்றுநோய்த்தொற்றுக்கு ஆளாகிறார்கள் அதில் தோராயமாக 8 லட்சம் பேர் ஓரளவுக்கு பார்வைக் குறைவுடையவர்களாகிறார்கள். இந்த நோய் உலக சுகாதார நிறுவனம் தயாரித்துள்ள புறக்கணிக்கப்பட்ட வெப்பமண்டல நோய்கள் வரிசைப் பட்டியலில் உள்ளது.
# தெல் லாக்கீசு

**தெல் லாக்கீசு** (; ; ) என்பது, பழைய அண்மைக் கிழக்கு நகரம் ஒன்று இருந்த இடமும், இப்போது ஒரு தொல்லியல் களமும், இசுரேலிய தேசியப் பூங்காவும் ஆகும். லாக்கீசு, எப்ரோன் மலைக்கும், நடுநிலக் கடற்கரையோரத்துக்கும் இடையில் அமைந்துள்ள இசுரேலின் செபேலா பிரதேசத்தில் உள்ளது. இது முதன் முதலில் அமர்னா கடிதங்களில் லாக்கிசா-லாக்கிசா எனக் குறிப்பிடப்பட்டுள்ளது (EA 287, 288, 328, 329, 335). விவிலியத்தின்படி, கிவோனியர்களுக்கு எதிரான குழுவில் சேர்வதற்காக இசுரேலியர்கள் லாக்கீசைக் கைப்பற்றி அழித்தனர் (யோசுவா 10:31-33). பின்னர் இந்தப் பகுதி யூதா பழங்குடியினருக்கு (15:39) ஒதுக்கப்பட்டு இசுரேல் இராச்சியத்தின் பகுதியானது.
# தாலாட்டு கேக்குதம்மா

**தாலாட்டு கேக்குதம்மா** 1991ஆம் ஆண்டில் ராஜ்கபூர் இயக்கத்தில் வெளியான ஒரு தமிழ்த் திரைப்படமாகும். ராஜ்கபூர் இயக்கிய முதல் திரைப்படமான இப்படத்தில் பிரபு, கனகா, சில்க் சுமிதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். 1991 நவம்பர் 5 அன்று வெளியான இத்திரைப்படம் 100 நாட்களைக் கடந்து வெற்றிகரமாக ஓடியது. இத்திரைப்படம், தெலுங்கில் *சித்தம்மா மொகுடு* என்ற பெயரில் மறுஆக்கம் செய்யப்பட்டது.
# தாலாட்டு கேக்குதம்மா

## நடிகர்கள்

- பிரபு - ராசைய்யா
- கனக - பேச்சியம்மாள்
- கவுண்டமணி - ராசைய்யாவின் சித்தப்பா
- செந்தில் - புலிபாண்டி
- சில்க் ஸ்மிதா - டாக்டர் மேரி
- வடிவுக்கரசி - வடிவு
- மௌனிகா - வள்ளி
- விஜய சந்திரிகா
- ஒரு விரல் கிருஷ்ணா ராவ்
- பாண்டு
- சொக்கலிங்க பாகவதர் - முத்துக்காளை
- பூபதிராஜா
- செ. ஆர் கிருஷ்ணமூர்த்தி
- ஓமக்குச்சி நரசிம்மன்
- கோவை செந்தில்
- சக்திவேல்
# தாலாட்டு கேக்குதம்மா

## பாடல்கள்

இளையராஜாவின் இசையமைப்பில் 1991ஆம் ஆண்டில் வெளியான இத்திரைப்படத்தில் இடம்பெற்ற ஆறு பாடல்களையும் வாலி எழுதியிருந்தார்.  
| எண் | பாடல் | பாடகர்(கள்) | பாடலாசிரியர் | நீளம் (நி:வி) |
| --- | --- | --- | --- | --- |
| 1 | 'அண்ணனுக்கு' | மலேசியா வாசுதேவன் | வாலி | 4:49 |
| 2 | 'காலம் என்னும்' | இளையராஜா | 5:01 |  |
| 3 | 'நேந்துகிட்டேன்' | எஸ். பி. பாலசுப்பிரமணியம் | 4:51 |  |
| 4 | 'சொன்ன பேச்ச' | மின்மினி, பி. சுசீலா | 4:35 |  |
| 5 | 'சுட்டி சுட்டி' | எஸ். பி. பாலசுப்பிரமணியம், சித்ரா | 4:50 |  |
| 6 | 'யம்மா யம்மா' | எஸ். பி. பாலசுப்பிரமணியம், சித்ரா | 5:00 | } |
# கும்பகோணம் சுந்தரமகா காளியம்மன் கோயில்

**கும்பகோணம் சுந்தரமகா காளியம்மன் கோயில்** கும்பகோணத்தில் உள்ள காளியம்மன் கோயில்களில் ஒன்றாகும்.
# கும்பகோணம் சுந்தரமகா காளியம்மன் கோயில்

## இருப்பிடம்

இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.
# கும்பகோணம் சுந்தரமகா காளியம்மன் கோயில்

## மூலவர்

இக்கோயிலில் கருவறையில் சுந்தரமகாகாளியம்மன் மூலவராக உள்ளார். மூலவரின் வலது புறம் பச்சைக்காளியும், இடது புறம் பவளக்காளியும் உள்ளனர். மூலவரின் முன்பாக பலிபீடம், நந்தி உள்ளன. கருவறைக்கு முன்பாக வலது புறம் விநாயகரும், இடது புறம் முருகனும் உள்ளனர்.
# கும்பகோணம் சுந்தரமகா காளியம்மன் கோயில்

## சிறப்பு

இக்கோயிலில் நடைபெறும் படுகளம், பிறந்த வீட்டார் அழைப்பு, நகர்வலம் மிகவும் சிறப்பான விழாவாகும். ஒவ்வொரு ஆண்டும் இவ்விழா சிறப்பாக நடைபெறுகிறது.
# கும்பகோணம் சுந்தரமகா காளியம்மன் கோயில்

## படுகளக்காட்சி நிகழ்வு

பச்சைக்காளிக்கு (அக்காவிற்கு) குழந்தைகள் இல்லாததால் பவளக்காளியின் (தன் தங்கையின்) குழந்தைகளையும், தங்கையையும் பார்ப்பதற்காக தின்பண்டங்களை வாங்கிச்செல்கிறார். தங்கையோ, அக்கா பொறாமைப்படுவாள் என்று குழந்தைகளை தன் புடவையால் போர்த்தி மறைக்கிறார். கோபப்பட்ட பச்சைக்காளி குழந்தைகள் கல்லாகும்படி சபித்துவிடுகிறார். தன் தவறை உணர்ந்த பவளக்காளி, பச்சைக்காளியிடம் மன்னிப்பு கேட்டு மீண்டும் வீட்டுக்கு அழைக்கிறார். பச்சைக்காளியான அக்கா, புனித நீர் தெளித்து தன் தங்கையான பவளக்காளியின் குழந்தைகளை உயிர்ப்பிக்கிறார். இதனை விளக்கும் வகையில் நடைபெறுவதே படுகளக்காட்சியாகும்.அப்போது கோயிலின் முன்பாக உள்ள பக்தர்கள் மீது புடவை போர்த்தப்பட்டு, அவர்கள் மேல் மஞ்சள் நீர் தெளித்து, அவர்களின் பாவங்களைப் போக்கும் நிகழ்வு நடைபெறும். அடுத்து ஊஞ்சல் உற்சவம், பிறந்த வீட்டுக்குச் செல்லும் நிகழ்வு, நகர்வலக்காட்சிகள் நடைபெறும். அடுத்த நாள் காவிரியாற்றிலிருந்து சக்தி கரகம், அக்னி கொப்பரைடன் பச்சைக்காளியும், பவளக்காளியும் வீதி உலா செல்வர். அடுத்த நாள் கோயிலுக்குத் திரும்புவர். அதனைத்தொடர்ந்து விடையாற்றி நடைபெறுகிறது.
# பண்ணத்தி

**பண்ணத்தி** என்பது தொல்காப்பியம் பகுத்துக் காட்டும் ஏழு வகையான செய்யுள் பாங்குகளில் ஒன்று.
இது செய்யுளுக்குள் இருக்கும் **விடுகதை போன்ற பொருள் குறிப்பு** என விளக்கப்பட்டுள்ளது. இது பொருளை உய்த்துணர வைக்கும் பாட்டாக வரும்.
<poem>கொன்றை வேய்ந்த செல்வன் அடியினை
என்றும் ஏத்தித் தொழுவோம் நாமே </poem>
என்னும் பாடலைத் தொல்காப்பிய உரையாசிரியர் இளம்பூரணர் பண்ணத்தி வகைக்கு எடுத்துக்காட்டாகத் தருகிறார். இதில் ‘**கொன்றை வேய்ந்த செல்வன்**’ என்னும் தொடர் பாட்டிடை வைத்த குறிப்பு. இந்தத் தொடர் கொன்றைப் பூவைத் தலையில் சூடிக்கொண்டிருக்கும் சிவபெருமானைக் குறிக்கும்.
இது பிசி என்னும் விடுகதை போல இருக்கும் என்று தொல்காப்பியம் விளக்குகிறது.  
பிசி, பண்ணத்தி ஆகியவற்றுக்கு இடையே உள்ள வேறுபாடு
| பிசி (விடுகதை) | பண்ணத்தி |  |
| --- | --- | --- |
| வினாப்பாடலுக்கு விடை என்னும் பாங்கில் இருக்கும் | பாட்டில் குறிப்பால் உணர்த்தும் ஒரு தொடராக இருக்கும் |  |
| பேச்சு வழக்கில் வரும். (செய்தி இதழ்களில் புதிர் போட்டு விடுவிக்கும் உரைநடைத் தொடர்களாக இக்காலத்தில் பதிவேறியுள்ளன) | செய்யுள் வழக்கில் வரும் | } |  
இந்தப் பண்ணத்திப் பொருட்குறிப்பபு பன்னிரண்டு அடிக்கு மிகாத அடிகள் கொண்ட பாட்டில் வரும். அதற்கு மேற்பட்ட அடிகள் கொண்ட பாட்டில் வரினும் கடிந்து நீக்கப்படாது என்கிறது தொல்காப்பியம்.
# புனித சோபியா பேராலயம், நொவ்கொரொட்

**புனித சோபியா பேராலயம்** (*The Cathedral of St.&nbsp;Sophia*) என்பது நொவ்கொரொட் பேராயரின் பேராலயக் கோவிலும் நொவ்கொரொட் திருச்சபையின் தாய்க் கோவிலும் ஆகும்.
# முழு நீதிப்பீடம்

**முழு நீதிப்பீடம்** (Full Court, full bench) என்பது ஒரு வழக்கில் இரண்டுவிதமான தீர்ப்புகள் வரும்போது அந்த வழக்கை விசாரிப்பதற்காக இரண்டுக்கும் மேற்பட்ட நீதிபதிகள் நியமிக்கப்படுகிறார்கள், இவர்களை *முழு நீதிப்பீடம்* என்று கூறப்படுகிறது. பொதுவாக எந்த வழக்கையும் ஒரு தனி நீதிபதி மட்டுமே விசாரிப்பது வழக்கம், ஆனால் *முழு நீதிப்பீடம்* அமைவது ஒருசில வழக்குகளுக்கு மட்டுமே. தமிழகத்தில் நடந்த வழக்கு ஒன்றில் இந்த முறை பயன்படுத்தப்பட்டது.
# ஆந்திரேயசு அவுசான்சு

**ஆந்திரேயசு அவுசான்சு** (*Andrejs Auzāns*, 1871 – 1953) ஓர் இலாத்துவியப் படைத் தளபதியும் நிலக்கிடப்பியலாளரும் ஆவார்.  
அவுசான்சு உருசியப் பேரரசு இராணுவத்தில் படைத்தளபதியாவார். 7 ஆம் பவுசுகா துப்பாக்கிப் படைப் பிரிவின் கட்டளையாளராகவும் 2 ஆம் துப்பாக்கி வீர்ர் அணியில் கட்டளையாளராகவும் பங்கேற்றதற்காகவும் பெயர்பெற்றவர். மேலும் இவர் செம்படையின் உருசியப் படைத்தளபதிப்பணியில் நிலக்கிடக்கையியல் பிரிவின் தலைவராகவும் இருந்துள்ளார்.
# ஆந்திரேயசு அவுசான்சு

## இளம்பருவம்

இவர் 1872 ஏப்பிரல் 4 இல் *போர்மனி* ஓம்சுடெடில் உள்ள பிளவினாசு நகராட்சி சார்ந்த பிளவினு பாரிழ்சில் பிறந்தார். இவர் கொக்னேசியில் இருந்த பாரிழ்சுப் பள்ளியிலும் வியத்தால்வா பாரிழ்சுப் பள்ளியிலும் கல்வி பயின்றார். இவர் 1893 இல் நில அளக்கையராக உருசிய நகரான பிசுகோவில் பட்டம் பெற்றார்.
# ஆந்திரேயசு அவுசான்சு

## முதல் உலகப் போருக்கு முன்

பட்டம் முடித்த்தும் அவுசான்சு இராணுவ நிலக்கிடப்பியல் பள்ளியில் சேர்ந்து 1895 இல் அத்துறையில் பட்டம் பெற்றார். பின்னர் பின்லாந்தில் படைத்துறையின் துணைத்தலைவராகப் பணிபுரிந்தார்.இவர் 1896 முதல் புனித பீட்டர்சு பர்கில் இருந்த நிலக்கிடப்பியல் அலகில் அலுவலராகப் பணிபுரிந்தார்.  
இவர் 1900இல் உருசியப் படைத்தளபதிப்பண் கல்வ்க்கழகத்தில் சேர்ந்து 1903இல் இராணுவத் தலைவராகப் பட்டம் பெற்றார்.  
அவுசான்சு 1905 இல் நிலவடிவ அளத்தலிலும் வானியலிலும் நடைமுறைப் பாடங்களைப் புல்கோவோ வான்காணகத்தில் பயின்றதும், இவர் உருசியத் தளபதிப்பணியில் சேர்த்துக் கொள்ளப்பட்டார். இவர் உருசிய - ஜப்பானியப் போரில் பங்கேற்றார்.  
பிறகு எசுத்தோனியா, பின்லாந்து, மஞ்சூரியா, துருக்குமேனித்தான் ஆகிய இடங்களில் அலுவலராகவும் நிலக்கிடப்பியலாளராகவும் பணி செய்துள்ளார்.  
இவர் 1907இல் படைத்துறைத் துணைத் தலைவரானார்.  
இவர் 1907முதல் 1910 வரையில் வானியலாளராகப் பணிபுரிந்தார்.  
இவர் 1911இல் படைத்துறைத் தலைவரானார்.  
இவர் 1911முதல் 1916வரையில் தாழ்சுகண்ட் வான்கானக இயக்குநராக விளங்கினார்.
# ஆந்திரேயசு அவுசான்சு

## முதல் உலகப் போர்

இலத்துவியத் துப்பாக்கிப்படை 1915இல் உருவாக்கப்பட்ட்து. அப்போது அவுசான்சு உசுபெகித்தானில் இருந்தார். இவர் 1916இல் இலத்துவியாவுக்கு மீண்டு அப்படைப்பிரிவில் சேர்ந்தார். பிறகு இறுதியாக 7ஆம் பவுசுகா துப்பாக்கீப் படைப்பிரிவி கட்டளையாளராக உயர்ந்தார். மேலும் பெயர்பெற்ற கிறித்துமசுப் போர்களுக்கு முன்பே இவர் 2ஆம் இலத்துவியத் துப்பாக்கிப் படையின் கட்டளையாளராகப் பதவி அமர்த்தப்பட்டார். இவர் 1917இல் படை மேலராகவும் உருசியப் படைத்தளபதிப்பணிசார் நிலக்கிடப்பியல் பிரிவிந்தலைவராகவும் பதவி பெற்றார். இவர் இப்பதவியில் [[அக்டோபர் புரட்சிக்குப் பிறகு 1920 வரையில் இருந்தார். இவர் 1921இல் சோவியத் இராணுவக் கல்விக்கழகத்தில் விரிவுரையாளராகப் பணிபுரிந்தார்.
# ஆந்திரேயசு அவுசான்சு

## இலத்துவியக் குடியரசில் வாழ்க்கை

அவுசான்சு 1923 இல் இலத்துவியாக்குத் திரும்பி இலத்துவியப் படையில் சேர்ந்தார். இவர் பொதுமேலர் பதவி வரை பதவி உயர்வு பெற்றுள்ளார். மேலும் இலத்துவியப் போர் அமைச்சகத்தின் இராணுவ மன்றத்திலும் உறுப்பினரானார்.  
இவர் 1927 இல் இலத்துவிய இராணுவத் தலைமையக நிலக்கிடப்பியல் பிரிவின் தலைவரானார். மேலும் இலத்துவிய இராணுவக் கல்விக்கழகத்தில் விரிவுரையாளராகவும் பணிபுரிந்தார். துப்பாக்கியாளர் கழகத்தின் தலைவராவார். இவர் 1933இல் முழு ஓய்வு அகவையை எட்டியதும் ஓய்வுபெற்றார். பிற்காலத்தில் இவர் நிலக்கிடப்பியல் பற்றியும் இராணுவ வரலாறு பற்றியும் பல நூல்களை எழுதி வெளியிட்டார்.
# ஆந்திரேயசு அவுசான்சு

## இறுதி ஆண்டுகள்

1940 இல் இலத்துவியாவைச் சோவியத் கைப்பற்றும்போதும் பிறகும் இவர் அடக்கப்படவில்லை. என்றாலும் இவர் சோவியத்துடனோ நாசிப் படைகளுடனோ ஒத்துழைக்காமல் நடுநிலை வகித்தார்.
இவர் 1944 இலையுதிர்காலத்தில் குடும்பத்துடன் செருமனிக்குப் புலம்பெயர்ந்தார். பிறகு 1948 இல் பிரித்தானியப் பெருநாட்டில் வாழலானார்..
இவர் 1953 மார்ச் 23 இல் பிரித்தானியப் பெருநாட்டு சுட்டாக்பொர்ட்டில் இறந்தார்.
# எம். கே. நாராயணன்

**மாயன்கொட்டி கேளதில் நாராயணன்** அல்லது **எம். கே. நாராயணன்** (*Mayankote Kelath Narayanan*, பிறப்பு: 10 மார்ச் 1934) இந்திய காவல் பணியிலிருந்து, பின்னர் இந்திய பாதுகாப்பு ஆலோசகராகவும் (2005–2010), மேற்கு வங்காளத்தின் 24வது ஆளுநராகவும் பதவி வகித்தவர் ஆவார். இவரது சேவைக்காக இந்திய அரசு 1992 ஆம் ஆண்டு பத்மஸ்ரீ விருதினை வழங்கியது.
# எம். கே. நாராயணன்

## வாழ்க்கைக் குறிப்பு

இவர் இந்திய நாட்டில் கேரளா மாநிலத்தில் பாலக்காடு மாவட்டத்தில் உள்ள ஒற்றப்பாலம் என்ற ஊரில் பிறந்தார். சென்னை லயோலா கல்லூரியில் தனது படிப்பை முடித்தார். இவரின் மனைவியின் பெயர் பத்மினி, இவரின் மகன் பெயர் விஜய், மகள் பெயர் மேனா ஆகும். இவரது பேரன் அஜித் நம்பியார் பீபில் (BPL Group) நிறுவனத்தில் தலைவர் மற்றும் நிர்வாக இயக்குநராக உள்ளார்.
# எம். கே. நாராயணன்

## தாக்குதல்

2015 ஆம் ஆண்டு நவம்பர் 04 ஆம் திகதி அன்று சென்னை மியூசிக் அகாதமியில் நடந்த கருத்தரங்கில் *இலங்கை தமிழ் அகதிகளின் எதிர்காலம்* பற்றி உரையாற்றிவிட்டு வந்தவர் தாக்கப்பட்டார். தமிழர்களுக்கு எதிரான இலங்கைப் போரின் போது தமிழர்களுக்கு எதிராக செயல்பட்டார் என்று சில அமைப்புகள் வெளியில் போராட்டம் செய்து கொண்டிருந்தபோது இந்த நிகழ்வு நடந்தது.
# வெள்ளி தெலூரைடு

**வெள்ளி தெலூரைடு** *(Silver telluride)* என்பது Ag2Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளியினுடைய தெலூரைடு சேர்மமான இச்சேர்மத்தை இருவெள்ளி தெலூரைடு அல்லது வெள்ளி (I) தெலூரைடு என்றும் அழைக்கிறார்கள். இச்சேர்மம் ஒற்றைச் சரிவு படிக வடிவில் படிகமாகிறது. பெரும்பாலும் இச்சேர்மம் வெள்ளி(II) தெலூரைடு அல்லது Ag5Te என்ற சிற்றுறுதி சேர்மத்தைக் குறிப்பிடவே பயன்படுத்தப்படுகிறது.  
வெள்ளி I) தெலூரைடு சேர்ம்ம் பெரும்பாலும் இயற்கையில் எச்சைட் என்ற கனிமமாகக் கிடைக்கிறது. அதே நேரத்தில் வெள்ளி (II) தெலூரைடு எம்பிரசைட் என்ற பெயரால் அழைக்கப்படுகிறது.  
வெள்ளி தெலூரைடு ஒரு குறைக்கடத்தியாகும். இதை n-வகை மற்றும் p-வகை குறைகடத்திகள் இரண்டிலும் சேர்த்து பயன்படுத்த முடியும். விகிதவியல் முறையில் காணப்படும். Ag2Te n-வகை கடத்தல் பண்பைக் கொண்டுள்ளது. இச்சேர்மத்தைச் சூடுபடுத்தும் போது இச்சேர்மம் வெள்ளியை இழக்கிறது.  
விகிதவியல் அளவுகளில் அமையாத வெள்ளி தெலூரைடு அதிகபட்சமான காந்தத் தடையை வெளிப்படுத்துகிறது.
# தேசிய போட்டி கொள்கை

**தேசிய போட்டி கொள்கையானது***( National Competition Policy)* இந்தியாவில் மேம்பட்ட பொருளாதாரம்,புதிய தொழில்கள்,வேலைவாய்ப்பு, மக்களின் மேம்பட்ட வாழ்கைதரம்,நியாமான சமமான பொருளாதார பாதுகாப்பு, ஒருகினைந்த சமுதாய பொருளாதார வளர்ச்சி மற்றும் ஜனநாயக பொருளாதாரம், பொருளாதார முடக்கத்தை கட்டுபடுத்தும் நல்ல நிர்வாகம் ஆகியவற்றை கொண்டுவருவதற்காக உருவாக்கப்பட்டது
# ஆலங்காயம் பேரூராட்சி

**ஆலங்காயம் பேரூராட்சி** *(ALANGYAM TOWN PANCHAYAT )* தமிழ்நாட்டின் வேலூர் மாவட்டம், வாணியம்பாடி வட்டத்தில் அமைந்த ஆலங்காயம் ஊராட்சி ஒன்றியத்தின் நிர்வாகத் தலைமையிடமும், பேரூராட்சியும் ஆகும். இது வாணியம்பாடியிலிருந்து 18 கி.மீ தொலைவில் உள்ளது.
# ஆலங்காயம் பேரூராட்சி

## மக்கள்தொகை பரம்பல்

8 ச.கி.மீ. பரப்பு கொண்ட ஆலங்காயம் பேரூராட்சி 15 வார்டுகளையும், 105 தெருக்களையும் கொண்டது. ஆலங்காயம் பேரூராட்சி 4601 வீடுகளும், 17,400 மக்கள்தொகையும் கொண்டது.
# ஆலங்காயம் பேரூராட்சி

## சிறப்புகள்

உலகின் இரண்டாவதும், ஆசியா கண்டத்திலேயே மிகவும் பெரியதுமான வைணு பாப்பு வானாய்வகம், ஆலங்காயத்திலிருந்து 8 கி.மீ தொலைவில் அமைந்துள்ளது.  
ஆலங்காயம் பகுதியைச் சுற்றி சவ்வாது மலை அமைந்துள்ளதால் இப்பகுதியில் மிதமான வெப்பநிலை ஆண்டு முழுவதும் நிலவுகிறது.  
ஆலங்காயத்திலிருந்து தமிழகத்தின் பெரும்பாலான நகரங்களுக்கு, குறிப்பாகச் சென்னை சேலம் ,திருப்பத்தூா், வேலூா் போன்ற நகரங்களுக்கு நேரடியாக பேருந்து வசதி உள்ளது குறிப்பிடத்தக்கது..  
கல்க்கோயில், பெத்தூா், நரசிங்கபுரம், படகுப்பம், புலவா்பள்ளி, கல்லரப்பட்டி, பங்கூர், இராசாபாளையம், கொங்கியுா் போன்ற கிராம பகுதிகள் ஆலங்காயத்தை சுற்றி உள்ளன
# அமர்நாத் துயரச்சம்பவம் 1996

**1996 அமர்நாத் துயரச்சம்பவம்** *( 1996 Amarnath Yatra tragedy)* என்பது 250 புனிதப் பயணிகளை பலிகொண்ட ஒரு துயரச்சம்பவமாகும். இச்சம்பவம் இந்திய நாட்டிலுள்ள சம்மு காசுமீரில் 1996 ஆம் ஆண்டில் நிகழ்ந்தது. புனிதப் பயணிகளின் அமர்நாத் யாத்திரை செல்லும் ஆண்டுப் புனிதப்பயணத்தின் போது இச்சம்பவம் நிகழ்ந்தது.  
சண்டை அச்சுறுத்தல் காரணமாக அரசாங்கம் 1991 முதல் 1995 வரையிலான காலத்திற்கு அமர்நாத் யாத்திரையை தடை செய்து வைத்திருந்தது. 1996 இல் புனித யாத்திரையில் தாங்கள் தலையிடுவதில்லை என்று போராளிகள் உறுதிமொழி கொடுத்ததைத் தொடர்ந்து யாத்திரை அனுமதிக்கப்பட்டு வழக்கத்தைவிட அதிகமான பயனிகள் யாத்திரையில் பங்கேற்றனர். 1996 ஆகத்து 21 மற்றும் 25 நாட்களுக்கு இடையில் மட்டும் சுமார் 1,00,000 யாத்திரிகர்கள் சம்முவுக்கும் அமர்நாத்துக்கும் இடையில் மேலே சென்று கொண்டோ கீழே இறங்கிக் கொண்டோ இருந்தார்கள். வழக்கமாக ஆகத்து மாதக் காலத்தில் யாத்திரிகை செல்லும் பாதையில் அதிகமான பனிப்புயலுடன் கூடிய பனிப்பொழிவு இருக்கும். கிட்டத்தட்ட 242 ஆன்மீகப் பயணிகள் இந்தப் பனிப்பொழிவு மற்றும் குளிரின் தாக்கத்தால் உறைந்து இறந்தார்கள்.  
அரசாங்கம் தேசிய மாநாட்டுக் குழு ஒன்றை இந்தியக் குடிமைப் பணி அலுவலரான டாக்டர் நித்திசு சென்குப்தா தலைமையில் அமைத்தது. இத்துயரச் சம்பவம் குறித்து விசாரனை செய்து காரணங்கள் மற்றும் தீர்வுகளை அறிக்கையாகச் சமர்ப்பிக்க கேட்டுக் கொண்டது. எதிர்வரும் காலத்தில் இவ்வாறான துயரச் சம்பவங்களில் இருந்து தப்பிக்க இவ்வறிக்கை உதவும் என்றும் அரசாங்கம் கருதியது
# இந்தியாவில் தேங்காய் உற்பத்தி

**இந்தியாவில் தேங்காய் உற்பத்தி** (*Coconut production in India*) இந்தியப்பொருளாதாரத்தில் ஒரு முக்கியப் பங்கு வகிக்கிறது. உலக அளவில் இந்தியா தேங்காய் உற்பத்தியில் மூன்றாம் இடத்தில் உள்ளது. 2009ல் அதனுடைய உற்பத்தி 10,894,000 டன்களாக இருந்தது என ஐக்கிய நாடுகளின் உணவு மற்றும் வேளாண்மை அமைப்பு வெளியிட்டுள்ள அறிக்கையில் தெரிவித்துள்ளது.
# அணிலாடி

**அணிலாடி கிராமம்** என்பது இந்தியாவில், தமிழ்நாட்டில், விழுப்புரம் மாவட்டம், செஞ்சி வட்டத்தில் அமைந்துள்ளது. செஞ்சி மற்றும் திண்டிவனத்திற்கு மிக அருகில் அமைந்துள்ளது. இந்த கிராமத்தில் இந்து மற்றும் கிறித்தவ மதத்தைச் சார்ந்த மக்கள் வசிக்கின்றனர். இவர்கள் தமிழ் மொழி பேசுகின்றனர். இந்த ஊரில் புகழ் பெற்ற தூய இதய ஆண்டவர் ஆலயம் அமைந்துள்ளது. அணிலாடி கிராமம் எரம்பட்டு, கொட்டாரம் மற்றும் அணிலாடியை உள்ளடக்கியதாகும். பல்வேறு சமூகத்தைச் சேர்ந்த மக்கள் ஒற்றுமையுடன் இவ்வூரில் வசித்து வருகின்றனர்.
# அணிலாடி

## பள்ளி மற்றும் மருத்துவமனைகள்

இந்த ஊரில் ஒரு ஆரம்பப் பள்ளியும், தூய இதய மேனிலைப்பள்ளியும் (*Sacred Heart Higher Secondary School*) அமைந்துள்ளன. ஒரு அரசு சுகாதார நிலையமும், தனியார் மருத்துவமனையும் உள்ளன.
# அணிலாடி

## போக்குவரத்து

அணிலாடி கிராமத்திற்கு செஞ்சி, திண்டிவனம் மற்றும் விழுப்புரத்தில் இருந்து நேரடிப் பேருந்து போக்குவரத்து உள்ளது. அரசு மற்றும் தனியார் பேருந்துகள் இயக்கப்படுகின்றன. அருகிலுள்ள தொடர் வண்டி நிலையம் திண்டிவனம் மற்றும் விழுப்புரம் ஆகும். அருகிலுள்ள விமான நிலையம் சென்னை ஆகும்.
# அணிலாடி

## தொழில்

இங்குள்ள மக்கள் விவசாயத்தை முக்கிய தொழிலாகக் கொண்டுள்ளனர். இவ்வூரில் ஆசிரியர்களும், ராணுவத்தினரும் குறிப்பிடத்தக்க அளவில் உள்ளனர்.
# நியூசிலாந்துத் துடுப்பாட்ட அணியின் ஆத்திரேலிய சுற்றுப் பயணம், 2015

**நியூசிலாந்து துடுப்பாட்ட அணியின் ஆத்திரேலிய சுற்றுப் பயணம், 2015** என்பது, 2015ம் ஆண்டில் நியூசிலாந்து அணியினர் ஆசுத்திரேலியாவில் சுற்றுப்பயணம் செய்து துடுப்பாட்டப் போட்டிகளில் கலந்துகொண்டது குறித்ததாகும்.
நியூசிலாந்து துடுப்பாட்ட அணி ஆத்திரேலியாவில் 2015 அக்டோபர் 23 முதல் டிசம்பர் 1 வரை அந்நாட்டு அணிக்கு எதிராக மூன்று தேர்வுப் போட்டிகளிலும், நான்கு முதல் தரப் போட்டிகளிலும் கலந்து கொண்டது. அடிலெய்டு ஓவலில் நடைபெறும் மூன்றாவது தேர்வு ஆட்டம் முதல் தடவையாக பகல்-இரவு நேர ஆட்டமாக நடைபெறுகிறது. பகல்-இரவு ஆட்டத்திற்காக இளஞ்சிவப்பு நிறப் பந்து விளையாடுவதற்குத் தேர்ந்தெடுக்கப்பட்டுள்ளது.  
ஆத்திரேலிய அணி 2–0 என்ற கணக்கில் தொடரை வென்றது.
# நியூசிலாந்துத் துடுப்பாட்ட அணியின் ஆத்திரேலிய சுற்றுப் பயணம், 2015

## அணிகள்

| * பிரண்டன் மெக்கல்லம் (த)
* டிரென்ட் போல்ட்
* டக் பிரேசுவெல்
* மார்க் கிரைக்
* மார்ட்டின் கப்டில்
* மாட் என்றி
* டொம் லேத்தம்
* ஜேம்சு நீசம்
* லூக் ரோஞ்சி
* அமீசு ரதர்போர்டு
* டிம் சௌத்தி
* ரோஸ் டெய்லர்
* பி. ஜே. வாட்லிங்
* கேன் வில்லியம்சன்
* மிட்ச்செல் சான்ட்னர் | * ஸ்டீவ் சிமித் (த)
* ஜோ பர்ன்சு
* ஜோசு ஆசில்வுட்
* மிட்செல் ஜோன்சன்
* உஸ்மான் கவாஜா
* நேத்தன் லியோன்
* மிட்செல் மார்ஷ்
* பீட்டர் நெவில்
* பீட்டர் சிடில்
* மிட்செல் ஸ்டார்க்
* ஆடம் வோஜசு
* டேவிட் வார்னர் | } |
| --- | --- | --- |
# வழக்கறிஞர் தினம்

**வழக்கறிஞர் தினம்** (*Lawyers' Day)* என்பது இந்தியாவின் கிழக்குப் பகுதியில் காணப்படும் மாநிலமான ஒரிசாவில் கொண்டாடப்படும் ஒரு நாளாகும். இம்மாநிலத்தில் மதுசூதன் தாசு என்ற புகழ்பெற்ற வழக்கறிஞரின் பிறந்த தினமான ஏப்ரல் 28 ஆம் நாளில் வழக்கறிஞரின் தினமாகக் கொண்டாடப்படுகிறது. ஆங்லேயர் ஆட்சிக் காலத்தில் மதுபாபு அல்லது மது பாரிஸ்டர் எனப் பிரபலமான ஒரியாவின் வழக்கறிஞராகக் கருதபட்டவர். இவர் ஒரியாவின் சட்டக்கல்வியின் முதல் பட்டதாரி ஆவார். மாநிலத்தின் பல வழக்கறிஞர்களுக்கு நல்ல முன்னுதாரணமாக விளங்குபவர், அவர் திறமையை வெளிபடுத்தும் நிகழ்வு பூரிம்கந்தா வழக்கில் ராயட் என்ற ஏழைக்கு ஆதரவாக வாதிட்டு பலமான எதிர் தரப்பினரை பணியவைத்தவர். இரண்டாவது வழக்கான பூரி சகநாதர் ஆலயம் தொடர்புடைய வழக்கிலும் தன் திறமை வெளிப்படுத்தும் தீர்ப்பாக அமைந்தது. சட்டத் துறையில் பல பெண்கள் வருவதற்கு முன்னுதாரணமாகத் திகழ்ந்தவர். இத்தினம் சுவாமிமான் திவஸ் எனவும் பின்பற்றப்படுகிறது.
# மாசற்ற கருத்தரித்தல் பேராலயம் (மாஸ்கோ)

**மாசற்ற கருத்தரித்தல் பேராலயம்**அல்லது **புனித கன்னி மரியாளின் மாசற்ற கருத்தரித்தல் பேராலயம்** (*Cathedral of the Immaculate Conception of the Holy Virgin Mary*) என்பது மாஸ்கோ உரோமன் கத்தோலிக்க உயர்மறை மாவட்டத்தின் பேராலயமாகவும் புதிய கோதிக் கிறித்தவ தேவாலயமாகவும் உள்ளது. இரசியாவின் மைய ஆட்சி ஒக்ருக் அல்லது மாவட்டப்பகுதியில் அமைந்துள்ள இது மாஸ்கோவிலுள்ள இரண்டு கத்தோலிக்கத் திருச்சபையின் தேவாலயங்களில் ஒன்றும், இரசியாவில் பெரியதும் ஆகும்.  
பேராலயக் கட்டுமானம் 1894 இல் சார் அரசாங்கத்தினால் முன்னெடுக்கப்பட்டது. 1899 இல் அடிக்கல்நாட்டப்பட்டு, 1901 இல் கட்டுமான வேலைகள் தொடங்கின, பத்து ஆண்டுகளுக்குப்பின் அவ்வேலைகள் நிறைவடைந்தன. சிவப்புச் - செங்கல்லினால் மூன்று சுற்றுகளைக் கொண்டதாகக் கட்டப்பட்ட இப்பேராலயக் கட்டமைப்பு வடிவம் கட்டடக்கலைஞரான தோமஸ் பக்தனோவிச் துவர்ஷெட்ஸ்கியால் மேற்கொள்ளப்பட்டது. இதன் வடிவமைப்பு வெஸ்ட்மின்ஸ்டர் மடம், மிலான் பேராலயம் ஆகியவற்றின் பாங்குக்கேற்ப அமைந்துள்ளது. உருசியாவின் கத்தோலிக்க மற்றும் அயல்நாடுகளின் நிதி உதவியுடன் உருவான இக்கோயில் மாஸ்கோவின் போலாந்துப் பங்குக்காக சிற்றாலயமாக 1911 இல் அர்ப்பணிக்கப்பட்டது.  
1917 உருசியப் புரட்சியின் விளைவாக, போல்செவிக்குகளால் உருசிய இடைக்கால அரசு நீக்கப்பட்டு உருசியா புதிதாக உருவாக்கப்பட்ட சோவியத் ஒன்றியப் பகுதியாக மாறியது. மார்க்சிச-லெனினியக் கருத்தியல் வழிவந்த புதியஅரசு நாத்திகத்தை ஊக்குவிக்கும் வகையில் பல கோயில்களை மூடுமாறு கட்டளையிட்டது. அதனடிப்படையில் இப்பேராலயம் 1938 இல் மூடப்பட்டது. இரண்டாம் உலகப்போர் காலத்தில் இப்பேராலயம் தகர்க்கப்படுவதற்கான அச்சுறுத்தல் இருந்தது. போருக்குப்பின் மக்கள் தேவைக்காகச் சேமிப்பிடமாகவும், பின் தங்குமிடமாகவும் பயன்படுத்தப்பட்டது. 1991 இல் பொதுவுடைமைக் கொள்கை வீழ்ச்சியைத் தொடர்ந்து, 1996 இல் கோயிலாக மாற்றப்பட்டது. 2002 இல் பேராலயம் என்ற நிலைக்கு உயர்த்தப்பட்டது. விரிவான மற்றும் பெரும் செலவிலான புனரமைப்பு மற்றும் மறுகட்டுமானப் பணிகளைத் தொடர்ந்து இப்பேராலயம் 2005 இல் மீண்டும் அர்ப்பணிக்கபபட்டது.  
58 ஆண்டுகள் சமயமற்ற தேவைகளுக்குப் பயன்படுத்தப்பட்ட இப்பேராலயம் , மீண்டும் 21 ஆம் நூற்றாண்டில் உருசியம், போலிய மொழி, கொரிய மொழி, ஆங்கிலம், பிரெஞ்சு மொழி, எசுப்பானியம், அருமேனிய மொழி, இலத்தீன் ஆகிய பல மொழிகளில் வழமையான கோயில் திருப்பணிகளையும், ஆர்கன் மற்றும் தேவாலய இசை வாத்தியங்களைக் கொண்டு ஈகைக் கச்சேரிகளையும் செய்துவருகின்றது. பேராலயம் கட்டப்பட்டதிலிருந்து மூன்றாவதாக தற்போது இங்குள்ள ஆர்கன் இசைக்கருவி சுவிட்சர்லாந்தின் பாசல் நகரப்பேராலயத்தால் கொடையாக வழங்கப்பட்டது. மாசற்ற கருத்தரித்தல் பேராலயம் உருசியாவின் பாரம்பரியக் கட்டடமாகவும், பாதுகாக்கப்பட்ட நினைவுச் சின்னமாகவும் பட்டியலிடப்பட்டுள்ளது.
# மாசற்ற கருத்தரித்தல் பேராலயம் (மாஸ்கோ)

## கட்டடக்கலையும் வசதிகளும்

புதிய கோதிக் வடிவில் கட்டப்பட்ட பேராலயம் மூன்று சுற்றுக்களுடன் சிலுவை அமைப்புடனான பெருங்கோவில் தோற்றத்துடன், மூன்று நடுக்கூடங்களையும் ஒரு அரைவட்ட முகப்பையும் கொண்டுள்ளது. இது முழுவதும் செஞ்செங்கற்களினாலும், வெளியே சீமெந்து வேலையற்றும் கட்டப்பட்டுள்ளது. ஐந்து தூண்களைக் கொண்ட முதன்மைச்சுற்று வரை பரந்துள்ளது. ஒவ்வொன்றும் பக்கவாட்டாக நீளம் கொண்டுள்ளது. எண்கோண ஒளிக்கூண்டுக் கோபுரம் குறுக்கு அமைப்புக்கு மேலாக உயரத்தில் உள்ளது. புறத்தோற்றம் வெஸ்ட்மின்ஸ்டர் மட வடிவத்தை அடிப்படையாகக் கொண்டும், கோபுரம் அமைப்பு மிலான் பேராலயத்தைப் போன்றும் உள்ளன.
மேலேயுள்ள முக்கோண வடிவச் சுவர் உயர சன்னலாக வெளிர்நிறத்தைக் கொண்டு ஒளி ஊடுருவும் கல்லால் கட்டப்பட்டது.
# கிசி பொகொஸ்ட்

**கிசி பொகொஸ்ட்** (*Kizhi Pogost*; ) என்பது கிசி தீவில் அமைந்துள்ள 17 ஆம் நூற்றாண்டுக்குரிய வரலாற்று இடமாகும். இத்தீவு உருசியாவின் கரேலியாவிலுள்ள ஓனேகா ஏரியில் அமைந்துள்ளது. பொகொஸ்ட் எனப்படும் பகுதியில் மரத்தாலான இரண்டு பெரிய கிறித்தவ தேவாலயங்களையும் (22 குவிமாட உருமாற்றத் தேவாலயம், 9 குவிமாட பரிந்துபேசும் தேவாலயம்) மற்றும் ஒரு மணிக் கோபுரத்தையும் கொண்டுள்ளது. பொகொஸ்ட் அதனுடைய அழகிற்கும் நீண்ட கால இருப்புக்கும் முக்கியத்துவம் பெற்றதெனினும், அது மரத்தினால் கட்டப்பட்டது. 1990 இல் ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் கள இடமாக உள்வாங்கப்பட்டது. 1993 இல் உரசிய கலாச்சார பாரம்பரியக் களமாகப் பட்டியலிடப்பட்டது.
# கிசி பொகொஸ்ட்

## பொதுத் தகவல்

கிசித் தீவின் தென் பகுதியில், ஒனேகா ஏரிமட்டத்திலிருந்து 4 மீட்டர் உயரத்தில் பொகொஸ்ட் கட்டப்பட்டது. இதன் பிரதான அடிப்படைக் கட்டமைப்பு கிட்டத்தட்ட 30 செ.மீ. விட்டமும், 3 – 5 மீட்டர் உயரமும் கொண்ட ஸ்கொட் ஊசியிலை (*Pinus sylvestris*) மரக்கட்டைகளால் கட்டப்பட்டது. கிசி பொகொஸ்ட் ஒரு ஆணியும் பயன்படுத்தாமல் கட்டப்பட்டது. அக்காலத்தில் இருந்த சிக்கலான பொருள் விநியோக நிலைமையிலும், கட்டுமானத்திற்காகப் பிரதான நிலப்பகுதியில் இருந்து அங்கு பல ஆயிரம் மரக்கட்டைகள் கொண்டு வரப்பட்டன.  
இத்தேவாலயம் 22 குவிமாடங்களை 37 மீட்டர் உயரத்தில் கொண்டு, வட உருசியாவில் உள்ள உயரமான மரத்தாலான தேவாலயங்களில் ஒன்றாகவுள்ளது. இதனுடைய சுற்றளவு 20×29 மீட்டர்கள் ஆகும். இது ஒனேகா ஏரியின் தென் கரையில் 1708 இல் கட்டப்பட்டு 1963 இல் நெருப்பினால் அழிந்துபோன, 18 குவிமாடங்களைக் கொண்டிருந்த தேவாலயத்தை முன்மாதிரியாகக் கொண்டது எனக் கருதப்படுகிறது. அக்கால உருசியாவில் இருந்த தச்சு வேலைப் பாரம்பரியத்தின்படி, உருமாற்றத் தேவாலயம் ஆணியற்று, மரத்தினால் உருவாக்கப்பட்டது. எல்லாக் கட்டமைப்புகளும் குறியீடு-பொருத்தப்பட்ட கிடையான மரக்கட்டைகளினால் உருவாக்கப்பட்டன. அவை மூலை இணைப்பு உள்ளகப் பூட்டு, வட்ட வடிவ வெட்டுத்தடம் அல்லது கோடாரியால் வெட்டப்பட்ட இணைப்புக் கூர் பொருத்தம் அமையப்பெற்றிருந்தன. கட்டமைப்பின் அடிப்படை நான்கு இரு-படி பக்க இணைப்புடனான எண்முகச் சட்டத்தைக் கொண்டது. கிழக்கில் தட்டையாக நீட்டிக் கொண்டிருக்கும் பகுதி ஐங்கோண வடிவம் கொண்டதும், பீடத்தை உடையதும் ஆகும். இரு சிறிய எண்கோணங்களையொத்த வடிவங்கள் பிரதான எண்கோணத்தின் மேல் பூட்டப்பட்டது. இதன் கட்டமைப்பைச் சுற்றி 22 வேறுபட்ட அளவிலும் வடிவத்திலும் குவிமாடங்கள் மேலிருந்து பக்கமாகச் செல்கின்றன. உணவுக்கூடம் மூன்று-சாய்வுக் கூரையினால் மூடப்பட்டது. 19 ஆம் நூற்றாண்டில், தேவாலயம் மரப்பலகையினால் அலங்கரிக்கப்பட்டும், சில பகுதிகள் உருக்கினால் மூடப்பட்டும் இருந்தன. 1950 களில் இதனுடைய மூல வடிவத்திற்கு மீளமைக்கப்பட்டது.  
1870 இல் கட்டப்பட்ட அடித்தளத்திற்கான மேற்குத் திருச்சுற்று தவிர்ந்த தேவாலய பணிச்சட்டம், ஆழமான அடித்தளமின்றி கல் தளம் மீது சார்ந்து இருந்தது. தட்டையான கூரை மீது உள்ள பல மரங்கள் ஊசியலை மரப்பலகையினால் ஆனவை. குவிமாடம் காட்டரசுமரத்தினால் மூடப்பட்டது.  
திரைத்தட்டிகள் நான்கு மட்டங்களையுடன் 102 உருவப்படங்களைக் கொண்டது. இவை 18 ஆம் நூற்றாண்டின் இரண்டாம் அரைப் பகுதி முதல் ஆரம்ப 19 ஆம் நூற்றாண்டு வரையான காலத்துக்குரியன. உருவப்படங்கள் மூன்று காலத்திற்குரியவை. இரு பழைய உருவப்படங்கள் ("உருமாற்றம்", "பாதுகாப்பு") 17 ஆம் நூற்றாண்டுக்குரியவையும் வடக்கு வகை தனிச்சிறப்பும் கொண்டன. மத்திய உருவப்படங்கள் 18 ஆம் நூற்றாண்டின் இரண்டாம் அரைப் பகுதிக்குரியனவையும் உள்ளூர் வகையும் ஆகும். மூன்று மேற் வரிசையின் பல உருவப்படங்கள் 18 ஆம் நூற்றாண்டின் பிற்பகுதிக்குரியதும், உருசியாவின் பல பகுதிகளிலிலிருந்தும் கொண்டு வரப்பட்டன.  
| குவிமாடங்களின் விபரம் (உருமாற்றத் தேவாலயம்) | கன்னி மரியாளின் பரிந்து பேசுதல் தேவாலயம் | } |
| --- | --- | --- |
# உருசிய மரபுவழித் திருச்சபை

**உருசிய மரபுவழித் திருச்சபை** (*Russian Orthodox Church* [*ROC*]; ), **மாஸ்கோ திருச்சபை உறைவிடம்** எனவும் சட்டப்படி மாற்றீடாக அறியப்படும் (*Moscow Patriarchate*; ), என்பது தானே தலைமை வகிக்கும் கிழக்கு மரபுவழி திருச்சபைகளில் ஒன்றும் ஏனைய கிழக்கு மரபுவழி திருச்சபைகளுடன் முழு உறவு ஒன்றிப்பு கொண்டுள்ள திருச்சபை ஆகும்.  
உருசிய மரபுவழித் திருச்சபை தற்போது சியார்சியா, ஆர்மீனியா நீங்கலான முன்னைய சோவியத் ஒன்றியத்தில் நீண்ட காலமாக இருந்தவர்களினதும், அவர்களின் இனப் பின்புலத்தை கருத்திற் கொள்ளாது, மரபுவழிக் கிறித்தவர்கள் மீது அதன் பிரத்தியேக அதிகார வரம்பைக் கொண்டுள்ளது. ஆயினும், இந்நிலைப்பாடு எசுத்தோனியா, மல்தோவா போன்ற நாடுகள் மட்டில் சர்ச்சைக்குரியதும், அதன் விளைவாக மரபுவழித் திருச்சபையின் அதிகார வரம்புகள் எசுத்தோனியா அப்போஸ்தலிக்க மரபுவழித் திருச்சபை, பெஸ்சரேபியவின் குருக்களின் தலைமைப்பீடம் ஆகியவற்றில் சமாந்தரமாகக் காணப்படுகின்றது. இது சீன மக்கள் குடியரசில் உள்ள மரபுவழிக் கிறித்தவர்கள், சப்பானிய மரபுவழித் திருச்சபை என்பனவற்றின் மீது சமய அதிகார உரிமையைச் செலுத்துகிறது. பெலருஸ், எசுத்தோனியா, லாத்வியா, மல்தோவா, உக்ரைன் ஆகியவற்றிலுள்ள உருசிய மரபுவழித் திருச்சபைக் கிளைகள் 1990 முதல் பல்வேறு அளவிலான சுய ஆட்சியைக் கொண்டுள்ளன.  
உருசிய மரபுவழித் திருச்சபையும் அமெரிக்காவிலுள்ள மரபுவழித் திருச்சபையும் ஒன்றாகக் கருத முடியாது. உருசிய மறைபரப்புனர்கள் அலாஸ்காவில் (உருசியப் பேரரசின் பகுதியாக இருந்தபோது) 18 ஆம் நூற்றாண்டின் பிற்பகுதியில் சேவையாற்றியபோது வட அமெரிக்காவில் அமெரிக்காவிலுள்ள மரபுவழித் திருச்சபை இருந்தது.  
அதேபோல், ஐக்கிய அமெரிக்காவின் நியூயார்க் நகரத்தை தலைமையகமாகக் கொண்ட உருசியாவிற்கு வெளியேயுள்ள உருசிய மரபுவழித் திருச்சபையும் (வெளிநாட்டு உருசிய மரபுவழித் திருச்சபை எனவும் அழைக்கப்படுகிறது) உருசிய மரபுவழித் திருச்சபையும் ஒன்றாகக் கருத முடியாது. மாஸ்கோ திருச்சபை உறைவிடத்தை பொதுவுடமைவாத உருசியா அங்கிகரிக்க மறுத்த காரணத்தினால், வெளியே இருந்த உருசிய சமுகத்தினர்களால் 1920 களில் உருசியாவிற்கு வெளியேயுள்ள உருசிய மரபுவழித் திருச்சபை நிறுவப்பட்டது. இரண்டு திருச்சபைகளும் மே 17, 2007 அன்று அங்கீகரிக்கப்பட்டன. தற்போது, உருசியாவிற்கு வெளியேயுள்ள உருசிய மரபுவழித் திருச்சபை சுய ஆட்சியுள்ளதாகவுள்ளது.
# உருசிய மரபுவழித் திருச்சபை

## வரவாறு

### கீவ்வன் காலம்

இப்போது உருசிய மரபுவழித் திருச்சபை என வளர்ந்துள்ள கிறித்தவ சமூகம், கருங்கடலின் வடக்கு கரையையொட்டிய கிரேக்க குடியேற்றங்கள், சீத்தியா (மத்திய ஐரோவாசியா பகுதிகள்) ஆகிய பகுதிகளுக்கு சென்றதாக நம்பப்படும் திருத்தூதர் அந்திரேயாவினால் நிறுவப்பட்டதாக பாரம்பரியமாக கூறப்பட்டு வருகிறது. பாரம்பரியக் கதை ஒன்றின்படி, கீவ்வின் மேலதிக பகுதி வரைக்கும் சென்று பாரிய கிறித்தவ நகரத்தின் உருவாக்கம் பற்றி முன்னறிவித்தார் என்று சொல்லப்படுகிறது. கீவ்விலுள்ள புனித அந்திரேயா பேராலயம் அமைந்துள்ள இடத்தில்தான் அவர் சிலுவையில் அறையப்பட்டார் எனப்படுகிறது.  
கி.பி முதலாம் நூற்றாண்டின் இறுதியில், கிழக்கு சிலாவிக் நிலங்கள் பைசாந்தியப் பேரரசின் கலாச்சார செல்வாக்கின் கீழ் வந்தது. 863–869 இல், பைசாந்தியத் துறவிகளும் கிரேக்க மசிதோனியாவிலிருந்தவர்களுமான புனித சிறிலும் புனித மெதோடியசும், முதன்முறையாக விவிலியத்தின் பகுதிகளை பண்டைய மசிதோனிய மொழிக்கு மொழிபெயர்த்தனர். இது கிழக்கு ஐரோப்பா, பால்கன் குடா, தென் உருசிய சிலாவிக் மக்களின் கிறித்தவ மயமாக்கலுக்கு பங்களிப்புச் செய்தது. முதலாவது கிறித்தவ ஆயர் கொண்தாந்திநோபிளிலிருந்து நொவ்கொரொட்டுக்கு இறைமுதுவர் போத்தியுஸ் அல்லது இறைமுதுவர் இக்னாட்டியஸ் மூலம் கி.பி. 866-867 காலப்பகுதியில் அனுப்பப்பட்டார்.  
10 ஆம் நூற்றாண்டின் மத்தியில் கிறித்தவ சமூகம் கிவ் மக்களிடம் பைசாந்திய கிரேக்க குருக்களின் தலைமையின் கீழ் இருந்தபோது அஞ்ஞானி மதம் அப்பகுதிகளில் செல்வாக்குச் செலுத்தியது. முதலாவது கிவ்வின் ஆட்சியாளர் ஒல்கா 945 அல்லது 957 காலப்பகுதியில் கிறித்தவத்திற்கு மாறினார். அவருடைய பேரன் பெரிய விளாடிமிர் கீவ்வியன் ரூசை கிறித்தவ நாடாக மாற்றினார்.  
இதன் விளைவாக கீவ்வின் முதலாம் விளாடிமிர் பைசாந்திய கிரேக்க முறை கிறித்தவத்தை அலுவலக ரீதியாக 988 இல் உள்வாங்கினார். இதுவே உத்தியோகபூர்வ உருசிய மரபுவழித் திருச்சபையின் பிறந்த நாளாகக் கருதப்படுகிறது. 1988 இல் திருச்சபை இதன் மில்லேனிய விழாவைக் கொண்டாடியது.